Тәсбих намазы — Қазақстан Энциклопедиясы
"Тәсбих намазы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Тәсбих намазы — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Тәсбих намазы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 263
TEXT: Қазақстан Энциклопедиясы Тәсбих намазы - сауабы көп намаздарға жатады. Бұл намазды мұсылман әркашан оқуына болады. Аптасына бір рет немесе айында бір рет, тым болмаса өмірінде бір рет оқу керек. Тәсбих намазы - төрт рәкат. Әрбір рәкатта «Фатиха» мен бір сүре оқылады. Бір немесе екі сәлеммен аяқталады. Осы намазда үш жүз рет тәсбих оқылады. Яғни, әрбір рәкатта жетпіс бес рет тэсбих оқылады. Ниет етіп, қол байланып субханакадан кейін он бес рет осы «тәсбих» оқылады. Содан кейін Ә'узу-бисмиллаһ, «Фатиха» және бір сүре оқылып, қайтадан осы «тәсбих» он рет оқылады. Содан кейін рүкүғке барады. Үш рет рүкүғ тәсбихі айтылған соң, сол жерде он рет тағы да осы «тәсбих» оқылады. Содан кейін киямға барған кезде сол жерде он рет оқылады. Одан кейін сәждеге барады. Сәжде тәсбихы айтылысымен артынша он рет «тәсбих» оқылады. Сәждеден тәкбір айтып тұрады да, екі сәжде арасында тағы да он рет осы «тәсбих» оқылады. Қайта тәкбір айтып, сәждеге барып, сәжде тасбихын айтқан соң, он рет осы «тәсбих» оқылады. Сонымен бәрі қосылып, жетпіс беске жетеді. Осыдан кейін екінші рәкатқа тұрады да, сол рәкатты дәл осылай оқып отырады. Отырыста «әт-тахият» пен «салауат» оқылады. Осымен «тәсбих» жүз елуге жетелі. Осыдан кейін сәлем беріп, яки сәлем бермей үшінші рэкатқа бастайды. Осы соңғы екі рэкат - дәл алдыңғыдай оқылады. Осылайша үш жүз «тәсбих» оқылады. Пайғамбарымыз немере ағасы Аббасқа Тәсбих намазы үйретіл жатып, осы намазды оқыған жанның құм үйіндісіндей күнәлары болса да, Аллаһ сөзсіз кешіретінін айтады. Тәсбих намазыда жаңылыскан жағдайда, сәһу сәждесінде бұл тәсбихтар қайталаныл оқылмайды. Бұл намазды оқыған адам тәсбихтарды ойымен санай алса, саусақтарымен санамайды. Имам Тәсбих намазыын оқытса, жария оқиды. Тәсбихтарды да жария түрде оқиды Ислам. Энциклопедиялық анықтамалық
